Source: https://www.newsbook.com.mt/artikli/2019/02/07/kontijiet-qed-jinhadmu-hazin-il-qorti-tichad-it-talba-tal-arms/
Timestamp: 2019-03-21 21:12:37+00:00
Document Index: 549633

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

"Kontijiet qed jinħadmu ħażin"; il-Qorti tiċħad it-talba tal-ARMS - Newsbook
Home Aħbarijiet Lokali “Kontijiet qed jinħadmu ħażin”; il-Qorti tiċħad it-talba tal-ARMS
“Kontijiet qed jinħadmu ħażin”; il-Qorti tiċħad it-talba tal-ARMS
07/02/2019, 9:01 pm | 2 minuti qari
Il-Qorti ċaħdet l-argumenti preliminari mill-avukati li qed jidhru għall-ARMS Ltd., il-kumpanija li taħdem il-kontijiet tad-dawl u tal-ilma. Żewġ persuni fetħu kawża kontra l-kumpanija fejn qed jallegaw li l-kontijiet tad-dawl u tal-ilma tagħhom qed jinħadmu ħażin.
L-avukat Maxilene Pace li qed tidher għaż-żewġ konsumaturi allegat li huma qed iħallsu fuq bażi pro rata għall-kontijiet tagħhom, u għalhekk l-kontijiet tagħhom qed jiġu kkalkulati b’mod ħażin.
Fl-argumenti preliminari mill-kumpanija ntqal li l-kontijiet tal-proprjetajiet residenzjali huma suġġetti għal tariffa bbażata fuq il-konsum annwali akkumulativi. Ġie spjegat li f’każ din tinħadem pro rata, għandu jkun hemm kalkolu li jirrifletti l-konsum annwali, filwaqt li jekk tħallsu ammonti żejda mill-konsumaturi dawn għandhom jingħataw il-flus lura.
Il-Prim Awla tal-Qorti Ċivili preseduta mill-Imħallef Anna Felice ċaħdet argumenti preliminari li saru mill-avukati li qed jidhru għall-kumpanija ARMS.
Fiċ-ċirki legali l-każ qed jiġi segwit mill-qrib minħabba l-implikazzjonijiet li jaf ikollu f’każ li jinstab li l-kontijiet tad-dawl qed jiġu kkalkulati ħażin.
Fil-Prim Awla tal-Qorti Ċivili l-Imħallef Anna Felice qalet li żewġ applikanti qed jargumentaw li lo-mod kif qed jiġu kkalkulati l-kontijiet tagħhom ma jirrispettax ir-regolamenti. Kompliet tgħid li minn naħa tagħha l-kumpanija tidher li fehmet sew li diġà esebiet il-provi fil-Qorti.
Minkejja li l-ARMS argumentat li l-każ ma għandux għalfejn jidher quddiem il-Qorti iżda quddiem tribunal speċjali, il-Qorti qalet li l-għan tal-applikanti mhix kif qed jinħadem l-kontijiet tagħhom, iżda li r-regoli dwar kif għandhom jiġu kkalkulati l-kontijiet huma ħżiena.
Għaż-żewġ persuni qed tidher l-avukat Maxilene Pace.
Filwaqt għall-kumpanija ARMS qed jidhru l-avukati Stefano Filetti, Paul Cachia u Aaron Mifsud Bonnici.
Aaron Mifsud Bonnici
ARMS Ltd
Dawl U Ilma
Maxilene Pace
Prim Awla tal-Qorti Ċivili
Stefano Filetti
Filmat: Iffirmat ftehim bejn l-MCAST u l-Fondazzjoni Marigold
21/03/2019, 9:51 pm
Filmat: 5 kandidati għall-elezzjoni ma jħallux id-diżabbiltà xxekkilhom
21/03/2019, 9:27 pm
21/03/2019, 9:21 pm
20/03/2019, 4:09 pm